Saketønner
**Sake** (酒) (risvin) er den vestlige betegnelsen på en japansk alkoholholdig drikk som brygges av polert ris. På japansk heter drikken **nihonshu** (日本酒, *Nihonshū*); ordet sake benyttes på japansk om all alkoholholdig drikke. Alkoholprosenten i sake varierer fra 15 til 20 %.

For japanesere er sake en viktig del av matkulturen. Man skal aldri skjenke sake til seg selv, den skal skjenkes til hverandre, så den kan ikke drikkes alene. Man skal alltid se på noe fint når du drikke sake.

Å kalle sake for risvin er ikke helt korrekt ettersom fremstillingsprosessen mer ligner den man benytter ved brygging av øl.

Kvalitetsgrader
---------------

Sake er laget av polert ris, og poleringsgraden av risen utgjør de ulike kategoriene av sake. Sake deles inn i enklere *futsū-shu* (普通酒) og finere *tokutei meishōshu* (特定名称酒). Den siste klassifiseres i fire grader:

* *Honjōzō-shu* (本醸造酒), med en unse alkohol ekstra tilsatt.
* *Junmai-shu* (純米酒), uten tilsatt alkohol og med 40 % av riskornene er fjernet.
* *Ginjō-shu* (吟醸酒), uten tilsatt alkohol og med 50 % av riskornene er fjernet.
* *Daiginjō-shu* (大吟醸酒), uten tilsatt alkohol og med 60 % av riskornene er fjernet.

Sake

Hvordan skal man servere sake
-----------------------------

Før ble alltid sake drukket varm, det var først i 1960-årene at man begynte å drikke kald sake. Når man med hjelp av maskiner kunne forbedre rispoleringsteknikker og få en mer raffinert sake enn tidligere, fikk man en renere sake som kunne drikkes kald.

Sake med lav polleringsgrad av risen bør drikkes varm. Saken varmes opp ved å benytte en «tokkuri» i et varmebad. Temperaturen på saken må være mellom 30 og 50 grader ved servering. Saken bør ikke holde mer enn 50 grader under oppvarmingen. Varm sake drikkes fra en «ochoko». Til varm sake spiser man gjerne toast, arme riddere, havregrøt, risgrøt og omelett med mer.

Kald sake bør serveres med en temperatur på mellom 5 og 15 grader. Kald sake drikkes fra et hvitvinsglass eller fra en «kiriko». Til kald sake spiser man blant annet sushi, men også mye annet som laks, suppe, buljong, riskaker, flatbrød, knekkebrød, kjeks med mer.

Uttrykk
-------

* *Tokkuri*: Tradisjonsrik japansk flaske, oftest med smal hals.
* *Ochoko*: Liten, sylinderformet kopp uten hank.
* *Kiriko*: Lite, slipt glass. Japansk tradisjon.

* TokkuiroTokkuiro
* OchokoOchoko
* Et par kirikoEt par kiriko

Referanser
----------

1. ↑  Japan-guide.com - *Sake versus nihonshu*, besøkt 23. januar 2019.
2. 1 2  «Hva er sake? Grunnleggende forklaringer | Ølakademiet AS». 9. april 2019. Besøkt 27. september 2023.
3. 1 2  EMA Import - *Det de fleste tror om Sake – er feil!* Arkivert 23. januar 2019 hos Wayback Machine. besøkt 23. januar 2019.
4. ↑  «Hvordan skal man servere sake riktig? | Ølakademiet AS». 26. april 2019. Besøkt 7. mars 2024.

Kilder
------

* Store Norske Leksikon - Sake – japansk drikk

Eksterne lenker
---------------

* (en) Sake – kategori av bilder, video eller lyd på Commons Rediger på Wikidata

* (en) 日本酒 – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** TasteAtlas **·** NDL **·** BBC Things
 |